google/wiki40b huggingface dataset:
शक्तिपात

योग दर्शन में शक्तिपात एक आध्यात्मिक प्रक्रिया है जिसके द्वारा गुरु अपनी आध्यात्मिक शक्ति शिष्य में स्थापित करता है। शक्तिपात एक गुप्तमन्त्र के द्वारा किया जा सकता है या आँख द्वारा देखकर या विचार द्वारा या स्पर्श द्वारा।
शक्तिपात कुंडलिनी तंत्र का एक अत्यंत महत्वपूर्ण अंग है। यह कुंडलिनी जागृत करने की एक सरल व शीघ्र विधि हैं। प्राचीन काल से, यह विधि गुरूओ के द्वारा अपने शिष्यों को दी जा रही है। इसमें गुरु शिष्य को एक गुप्त मंत्र देते हैं और साथ में शिष्य को मां शक्ति व महादेव शिव की साधना करने के लिए कहते हैं;और यदि कुंडलिनी जागृत करने में शिष्य को कोई बाधा या समस्या उत्पन्न होती है, तो गुरु शिष्य को शक्तिपात देते हैं। इसमें सक्षम व दक्ष गुरु जिसकी स्वयं की कुंडलिनी जागृत होती है, वह शिष्य के त्रिनेत्र को अपने अंगुष्ठ से स्पर्श कर, अथवा मानसिक या दूर से हस्त के द्वारा ब्रह्मांडीय माता कुंडलिनी शक्ति की ऊर्जा को प्रवाह करते हैं। इससे साधक को कुंडलिनी शक्ति जागरण का अस्थायी अनुभव प्राप्त होता है। यदि साधक साधना के उच्च स्तर पर है तो वह कुंडलिनी जागृत रख सकता है। इसको जीवन पर्यन्त जागृत रखने के लिए, साधक को नित्य साधना में अभ्यासरत रहना चाहिए।
प्रमोद चन्द

प्रमोद चन्द फिजी के भारतीय मूल के राजनेता हैं। वे फीजी के दूसरे सबसे बड़े द्वीप वनुआ लेवू (Vanua Levu) के निवासी हैं और नेशनल फेडरेशन पार्टी / NFP के समर्थक हैं। 
सन् 1994 के आम चुनाव में उन्होंने NFP के प्रत्याशी के रूप में मकाता पूर्व (Macuata East) भारतीय सांप्रदायिक क्षेत्र से चुनाव जीत। 
सन् १९९९ और सन् २००६ में वे 'मकाता पूर्व ओपेन् निर्वाचन क्षेत्र' से NFP के उम्मीद्वार के रूप में ल। दे किन्तु दोनो ही बार हार गये।
जनवरी 2006 में, जब प्रमोद चंद NFP के वरिष्ठ उपाध्यक्ष थे तब उन्होने फीजी की लेबर पार्टी की निन्दा की जब इस पार्टी ने सरकार को पदच्युत करने के लिए सेना का समर्थन किया। उन्होने कहा, "फीजी की लेबर पार्टी (FLP) अब मतपत्र के सहारे नहीं, बल्कि बन्दूक की नली के सहारे सत्ता में आने की कोशिश कर रही है।" उन्होने इसे "देशद्रोह" कहा और सबसे ऊँचे दर्जे का देशद्रोह भी कहा। उन्होने FLP के अध्यक्ष जोकपेकी कोरोई (Jokapeci Koroi) द्वारा दिये गये सार्वजनिक वक्तव्य की पुलिस द्वारा जाँच कराने की मांग की
वाद

अन्य अर्थ

उक्ति, कहना, विचार, कथन आदि
शेव्रोले वोल्ट

इतिहास

शेव्रोले वोल्ट अवधारणा कार जनवरी 2007 में उत्तरी अमेरिकी अंतर्राष्ट्रीय ऑटो शो में पहली बार दिखाई गयी, जो कि एक प्रमुख कार निर्माता द्वारा दिखायी गई पहली श्रृंखला वाली प्लग-इन हाइब्रिड अवधारणा कार बन गई। [  वोल्ट अवधारणा वाहन में पीछे के लिफ्टगेट के साथ चार दरवाजे थे और चार यात्रियों के लिए बैठे थे। 1990 के जनरल मोटर्स ईवी 1 की तुलना में डिजाइन में यह एक महत्वपूर्ण बदलाव था, जिसमें वजन कम करने और लीड-एसिड बैटरी पैक के लिए आवश्यक जगह बनाने के लिए केवल दो सीटें थीं। वोल्ट की शीर्ष गति भी बढ़ी थी, इलेक्ट्रॉनिक रूप से सीमित 80 मील प्रति घंटा (130 किमी / घंटा) से लेकर 100 मील प्रति घंटा (160 किमी / घंटा) तक। बैटरी पैक का आकार ईवी 1 में लगभग 10.6 क्युबिक फीट (300 लीटर) था जो कि वोल्ट में 3.5 क्युबिक फीट (100 लीटर) तक कम हो गया था।

प्रथम पीढ़ी

16 सितंबर, 2008 को डेट्रॉइट में शीतकालीन गार्डन मुख्यालय में जनरल मोटर्स शताब्दी समारोह के हिस्से के रूप में उत्पादन डिजाइन मॉडल का आधिकारिक तौर पर अनावरण किया गया। मूल मॉडल अवधारणा कार से डिजाइन मॉडल में काफी भिन्नता थी

प्रदर्शन

वोल्ट की शीर्ष गति 100 मील प्रति घंटे (160 किमी / घंटा) है। एडमंड्स डॉट कॉम परीक्षणों के मुताबिक, वोल्ट का 0 से 60 मील प्रति घंटा (0-97 किमी / घंटा) त्वरण समय 9.2 सेकंड केवल-विद्युत मोड पर, और गैसोलीन इंजन प्रोपल्सन की सहायता के साथ 9.0 सेकेंड है। मोटर ट्रेंड की रिपोर्ट के अनुसार वोल्ट की चौथाई मील (402 मीटर) तय करने का समय 16.9 सेकेंड @ 84.3 मील प्रति घंटा (135.7 किमी / घंटा) है , जबकि एडमंड्स डॉट कॉम 16.8 सेकंड @ 81.5 मील प्रति घंटे (131.2 किमी / घंटा) की चौथाई मील (402 मीटर) का समय रिपोर्ट करता है। ) केवल-इलेक्ट्रिक ऑपरेशन में, और गैसोलीन इंजन की सहायता के साथ 16.6 सेकेंड @ 85.5 मील प्रति घंटा (137.6 किमी / घंटा)। 60 से 0 मील प्रति घंटे (97 से 0 किमी / घंटा) में मोटर ट्रेंड 112 फीट (34 मीटर) और एडमंड्स डॉट कॉम 124 फीट (38 मीटर) की ब्रेकिंग दूरी रिपोर्ट करते हैं।

द्वितीय पीढ़ी

शेव्रोले वोल्ट की दूसरी पीढ़ी का आधिकारिक तौर पर जनवरी 2015 उत्तरी अमेरिकी अंतर्राष्ट्रीय ऑटो शो में अनावरण किया गया। 2016 के मॉडल के रूप में अक्टूबर 2015 में संयुक्त राज्य अमेरिका और कनाडा में खुदरा वितरण शुरू हुआ, उस महीने यू.एस. में 1,324 इकाइयां वितरित की गईं।
अजय सिंह (मध्य प्रदेश राजनेता)

शिक्षा

अजय सिंह ने अपनी शिक्षा से कैंपियन स्कूल,
तोलेदो का अलसलवादोर गिरजाघर

तोलेदो का अलसलवादोर गिरजाघर स्पेन में एक गिरजाघर है। इसका इतिहास 1041 या संभवतः उससे पहले का है।

इतिहास

यह शुरू में एक मस्जिद थी और यह इसलिए योरोप कि अन्य मस्जिदों की तरह मक्का की दिशा में, दक्षिण-पूर्व की ओर केन्द्रित है।
1085 में ईसाई सेनाओं द्वारा तोलेदो की विजय के बाद भी यह बच गया था।
परन्तु यह 1159. में एक गिरजाघर में बदल गया था।
इस गिरजाघर की सबसे बड़ी विशेषता यह है कि तत्वों में से एक जटिल राहत नक्काशी के साथ एक विसिगोथिक रूप में है।
दयानंद आश्रम, ऋषिकेश

स्वामी दयानंद आश्रम का बुनियादी कार्य स्वामी दयानंद स्वरस्वती (19वीं सदी के महान सुधारक के नाम पर रखा गया जिन्होंने आर्य समाज की स्थापना की) द्वारा वर्ष 1963 में शुरु किया गया तथा वर्ष 1982 में इसका निर्माण कार्य पूरा हुआ। मुनी की रेती में पुरानी झाड़ी या शीशम झाड़ी में अवस्थित यह आश्रम वैदिक शिक्षण के साथ-साथ विभिन्न प्रकार के धर्मार्थ कार्यकलापों का केन्द्र रहा है।
आश्रम में वर्षभर स्वामी जी के शिष्यों के लिए वेदान्त पर लघु एवं दीर्घकालीन पाठ्यक्रमों का नियमित रूप से आयोजन किया जाता है। साथ ही, आध्यात्मिक कक्षाओं और शिविरों का भी आयोजन किया जाता है। परिसर के भीतर भगवान श्री गंगाधरेश्वर मंदिर अवस्थित है। इसका मुख गंगा नदी की तरफ है। यहां साधुओं द्वारा प्रतिदिन पूजा-अर्चना की जाती है। ब्रह्मचारीगण और दुनिया के विभिन्न हिस्सों से आए हुए भक्तजन प्रतिदिन प्रातः और सान्ध्य प्रार्थना में भाग लेते हैं।
आश्रम में साधुओं और दर्शनार्थी भक्तजनों के लिए भंडारा (मुफ्त भोजन) का प्रबंध भी किया जाता है और धर्मार्थ औषधालय भी चलाया जाता है जिसमें इस क्षेत्र में रह रहीं महिलाओं, बच्चों और वृद्धजनों की स्वास्थ्य संबंधी समस्याओं का निशुल्क निवारण किया जाता है। साथ ही साथ, उन्हें स्वच्छता के महत्व से भी अवगत कराया जाता है।
यऍ सा समाजिक कार्य कर्ते हुये एश्वर सेवा भि हो जति है
डी॰ पुरंदेश्वरी

संसद सदस्य के रूप में

उन्होंने संसद में विभिन्न अहम बिलों पर चर्चाओं में भाग लिया, उदाहर्णार्थ: घरेलु हिंसा विधेयक, हिन्दू उत्तराधिकार (संशोधन) बिल आदि। एशियन एज पत्रिका ने संसद में उनके प्रदर्शन की सराहना करते हुए उन्हें सन 2004-05 का सर्वश्रेष्ठ सांसद चुना।

शुरुआती जीवन व शिक्षा

उन्होंने अपनी शिक्षा चेन्नई के प्रतिष्ठित विद्यालय सक्रेड हार्ट मैट्रिकुलेशन हाइयर सेकेंडरी स्कूल, चर्च पार्क से ग्रहण की। उन्होंने बीए की डिग्री साउथ इंडियन एड्जुकेश्नल ट्रस्ट एंड वुमेन कॉलेज, चेन्नई से हासिल की। उन्होंने रत्नशास्त्र का भी कोर्स किया है। बाद में वो हैदराबाद में जेम एंड ज्वेलरी इंस्टीट्यूट में स्थानान्तरित हो गयीं।
वो पाँच भाषाएँ लिख व पढ़ सकती हैं। इनमे अंग्रेजी, तेलुगु, तमिल, हिन्दी और फ़्रांसिसी शामिल हैं।

पारिवारिक सम्बन्ध

वो आन्ध्र प्रदेश के पूर्व मुख्यमंत्री और तेलुगु देशम पार्टी के संस्थापक एन॰ टी॰ रमाराव की बेटी हैं। उन्होंने दग्गुबती वेंकटेश्वरा राव से विवाह किया है, जो केन्द्र सरकार में पूर्व मंत्री, पूर्व कैबिनेट सदस्य और आन्ध्र प्रदेश विधान सभा के वर्तमान विधायक है। वे प्रकाशम जिले की परचूर विधान सभा क्षेत्र से चुने गए। वह तेलुगु फिल्म अभिनेत्री नंदामुरी बालाकृष्णा और नंदामुरी हरिकृष्णा की बहन हैं।
शिकोत्सू झील

नाम की उत्पत्ति

शिकोत्सू झील का नाम ऐनू भाषा शिकोत से निकला हैं, जिसका अर्थ है बड़ा अवसाद या खोखला। जापानीयों के लिए, यह बहुत कुछ हड्डियों (死骨 शीकोत्सू) की तरह लग रहा था, इसलिए उन्होंने इसे एन्जी नाम देने का प्रयास किया, लेकिन यह नाम टिक नहीं पाया।

भूगोल

शिकोत्सू झील होक्काइदो के दक्षिण-पश्चिमी भाग में स्थित हैं। इसकी औसत गहराई 265 मीटर (895 फुट) की हैं, और अधिकतम गहराई 363 मीटर (1,191 फीट) की हैं, यह तज़ावा झील के बाद जापान में दूसरी सबसे गहरी झील हैं। सतह क्षेत्र के अनुसार यह जापान की 8वीं सबसे बड़ी झील और जापान के ज्वालामुखीय झीलों में कुशरो झील के बाद दूसरी सबसे बड़ी झील हैं। यह तीन ज्वालामुखी से घिरा हुआ है: उत्तर में एनीवा पर्वत और दक्षिण में फुप्पुशी पर्वत और तेरुमा पर्वत।
इसकी गहराई के कारण, शिकोत्सू झील की जल क्षमता मात्रा जापान के सबसे बड़े झील, बिवा झील की मात्रा के 3/4 तक पहुंचती हैं, उस झील की सतह क्षेत्र के केवल 1/9 होने के बावजूद।गहराई के अनुपात में छोटे सतह क्षेत्र के कारण, पूरे वर्ष पानी का तापमान काफी स्थिर रहता है, जिससे यह जापान में उत्तरी बर्फ मुक्त झील बनता हैं। बिफू, ओकॉटैन्प, निनारू और फरेनेई नदियाँ आकर इससे मिलती हैं, और इससे बाहर बहने वाली मुख्य नदी चिटोज नदी हैं।

भूविज्ञान

ज्वालामुख-कुण्ड जिस पर शिकोत्सू झील बना हुआ हैं, 40 से 50 हजार साल पहले बना था। वैश्विक ज्वालामुखी कार्यक्रम के अनुसार, ज्वालामुख-कुण्ड का निर्माण 31 से 34 हजार वर्ष पूर्व होकोइदो के सबसे बड़े चतुष्कोणीय विस्फोट से हुआ था। इसमें मुख्य रूप से डेसैट, रयॉलाइट और ऑर्साइट शामिल हैं। ज्वालामुखी पर्वत तारुमाई, एनीवा पर्वत और फूप्पुशी पर्वत इस ज्वालामुख-कुण्ड के रिम पर बने हुए हैं।

अर्थिक गतिविधि

1895 में झील अकान से शुरू की गई लाल सलमोन (स्थानीय रूप से "चिप्पू" कहा जाता है) का पालन, इस क्षेत्र का एक प्रसिद्ध उत्पाद बन गया हैं, और अब चिप्पु मछली पकड़ना गर्मियों में एक पसंदीदा मनोरंजन हैं। एक आगंतुक केंद्र और विभिन्न कैंपों, ओनसेन क्षेत्र में आने वाले पर्यटकों को सुविधा प्रदान करते हैं। चितोसे अपनी भारतीय मछली पहिया के लिये प्रशिध्द हैं, यह चिटोज नदी में स्थित एक उपकरण हैं जिससे शिकोत्सू झील में अंडे देने आई सैंटोन मछलियों को इकट्ठा किया जाता हैं।

परिवहन

राष्ट्रीय राजमार्ग 276 दक्षिणी किनारे के साथ चलाता हैं, और झील को तामकोमाई और डेट के साथ जोड़ता हैं। राजमार्ग 453 झील के पूर्वी और उत्तरी भागों से साप्पोरो तक जाता हैं।
रुद्र

रुद्र देवता वैदिक वाङ्मय में एक शक्तिशाली देवता माने गये हैं। ये ऋग्वेद में वर्णन की मात्रात्मक दृष्टि से गौण देवता के रूप में ही वर्णित हैं।ऋग्वेद में रुद्र की स्तुति 'बलवानों में सबसे अधिक बलवान' कहकर की गयी है। यजुर्वेद का रुद्राध्याय रुद्र देवता को समर्पित है। इसके अन्तर्गत आया हुआ मंत्र शैव सम्प्रदाय में भी बहुत महत्त्वपूर्ण माना जाता है। रुद्र को ही कल्याणकारी होने से शिव कहा गया है।
वैदिक वाङ्मय में मुख्यतः एक ही रुद्र की बात कही गयी हैं; परन्तु पुराणों में एकादश रुद्र की मान्यता अत्यधिक प्रधान हो गयी है।

पौराणिक मान्यता

पुराणों में 'रुद्र' को शिव के साथ समीकृत कर दिया गया है। शिव का ही पर्याय रुद्र को माना गया है। इनकी अष्टमूर्ति का संकेत तो यजुर्वेद में भी है; परन्तु अनेक पुराणों में इससे सम्बद्ध कथा विस्तार से दी गयी है।

एकादश रुद्र : नामान्तर

विभिन्न ग्रन्थों में एकादश रुद्रों के नामों में भिन्नताएँ मिलती हैं। उनका विवरण निम्नांकित बिन्दुओं के अन्तर्गत द्रष्टव्य है:-
२००९ ईसा पूर्व

२००९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २००९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
1998 मियामी मास्टर्स

पुरुष युगल

ऐलिस फरेरा /  रिक लीच ने  एलेक्स ओ ब्रायन /  जोनाथन स्टार्क को 6-2, 6-4 से हराया।
रंगों के नाम

रंगों के नाम कोई भी संज्ञा हो सकते हैं, किसी विशेषण के साथ या बिना। यह नाम उस रंग के प्रति मानवीय प्रत्यक्ष ज्ञान के या किसी सम्बंधित भौतिक गुणधर्म पर आधारित हो सकते हैं (जैसे कि तरंगदैर्घ्य, इत्यादि)। रंग विनिर्देश हेतु संख्यात्मक प्रणालियाँ भी हैं जिन्हें वर्ण व्योम कहा जाता है।

प्राकृतिक भाषा पर अधारित

किसी एकरंगाधारित नाम होते हैं, जैसे कि लाल, भूरा या जैतून। विशेषण युक्त होकर, जैसे कि गहरा लाल, हल्का नीला, सागरीय हरा, इत्यादि भी प्रयुक्त होते हैं। इसके अलावा बहु मौलिक शब्दों से बने जैसे कि पीला-हरा, इत्यादि।
नागासाकी

नागासाकी (長崎市) जापान का एक शहर है। यह वही शहर है जो बम गिरने से तबाह हुआ था।
नागासाकी का मतलब "लम्बा प्रायद्वीप" है। वह दक्षिण पश्चिम क्यूशू द्वीप में समुद्र के किनारे पर है। वह दूसरा शहर है जिसपर द्वितीय विश्वयुद्ध के दौरान 1945 में अमरीका ने परमाणु बम गिराया था।
नागासाकी की आबादी (२००४) ४,४७,४१९ है और उसका क्षेत्रफल ४०६.३५ km² है।
लक्ष्मीचंद्र जैन

लक्ष्मीचंद जैन का जन्म 1909 ईं में नौगाँव में हुआ। अंग्रेज़ी तथा संस्कृत में एम.ए. किया। कुछ दिनों तक दिल्ली के रेडियो केंद्र से संबद्ध रहे। इसके बाद साहू जैन औद्योगिक प्रतिष्ठान और भारतीय ज्ञानपीठ में रहते हुए, दिल्ली प्रकाशनों के संपादक तथा नियोजक के पद पर कार्य किया। वे ज्ञानपीठ द्वारा प्रकाशित 'ज्ञानोदय' मासिक पत्र के संपादक भी रहे। हिंदी के नये साहित्य के प्रकाशन तथा प्रसार में आपका योगदान महत्वपूर्ण है।
हिंदी के नये ढंग के गद्य-लेखकों में आपका नाम विशेष रूप से उल्लेखनीय है। कई नये प्रकार के गद्य-माध्यमों का भी आपने प्रयोग किया है। 'ज्ञानोदय' के अंकों में प्रकाशित 'जो वे स्वयं न कह पाए' इसी प्रकार की रचनाएँ हैं। विभिन्न लेखकों के सहयोग से प्रस्तुत धारावाहिक उपन्यास 'ग्यारह सपनों का देश' की नियोजना भी आपने की। स्फुट विषयों पर लिखे गए निबंधों के संकलन 'काग़ज़ की किश्तियाँ' (1958 ई.) तथा 'नए रंग, नए ढंग' (1961 ई.) शीर्षक से प्रकाशित आपकी प्रमुख कृतियाँ हैं।
जहाँगीर रतनजी दादाभाई टाटा

जहाँगीर रतनजी दादाभाई टाटा (जुलाई १९०४-नवंबर १९९३) भारत के प्रथम वायुयान चालक और प्रमुख उद्योगपति थे। वे उन थोड़े से लोगों में से हैं जिन्हें अपने जीवनकाल में ही भारत का सबसे बड़ा नागरिक पुरस्कार भारत रत्न प्राप्त हुआ।
सालडाँडा, नेपाल

इतिहास

यी गांव में तकरीबन २५० सालों अघिसे इन्सान के बस्ती रहें था ।
२८३३ ईसा पूर्व

२८३३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८३३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
टंगमर्ग

नामोत्पत्ति

यहाँ एक बड़ा घास का मैदानी क्षेत्र है, जिसे कश्मीरी व कुछ अन्य उत्तर भारतीय भाषाओं में "मर्ग" (संस्कृत में "मत्ठ​") कहा जाता है। "टंग" का अर्थ नाशपाती है, यानि "टंगमर्ग" का अर्थ "नाशपातियों का मर्ग" है।
पोटासियम क्लोरेट

पोटासियम क्लोरेट एक अकार्बनिक यौगिक है।
गुलाम रसूल देहलवी

ग़ुलाम रसूल देहलवी एक पत्रकार, अनुवादक, लेखक और वक्ता हैं। वह अंग्रेज़ी, अरबी, फ़ारसी और उर्दू भाषाओं में किताबें और लेख लिखते हैं।  उन्होंने कई राष्ट्रीय और अंतरराष्ट्रीय सम्मेलनों और सेमिनारों में धार्मिक और राजनीतिक संबोधित किया है। उनका मूल दर्शन "शांति के लिए शब्द" है, वह इसी शीर्षक वाली एक वेबसाइट भी चलाते हैं। उनके कॉलम भारतीय-अंग्रेज़ी समाचार पत्रों में प्रकाशित होते हैं।
कादियान गोत्र

कादियान हरियाणा, मध्य प्रदेश और उत्तर प्रदेश, भारत में पायी जाने वाली एक जाट गोत्र है।

उद्भव

कादियान का उद्भव शब्द एक 'काडा' जो एक एक पारसी (قوی) शब्द है जिसका अर्थ शक्तिशाली है।
अरुण कमल

जीवन-परिचय

अरुण कमल का वास्तविक नाम 'अरुण कुमार' है। साहित्यिक लेखन के लिए उन्होंने 'अरुण कमल' नाम अपनाया और यही नाम उनकी स्वाभाविक पहचान बन गया है। उनका जन्म 15 फरवरी 1954 ई० को बिहार के रोहतास जिले के नासरीगंज में हुआ था। पेशे से वे पटना विश्वविद्यालय के अंग्रेजी विभाग में प्राध्यापक हैं।

अन्य गतिविधियाँ

अरुण कमल अफ्रोएशियाई युवा लेखक सम्मेलन, ब्राजाविले, कांगो में भारत के प्रतिभागी रहे। रूस, चीन तथा इंग्लैंड की साहित्यिक यात्राएँ कीं। वे साहित्य अकादमी की सामान्य परिषद् एवं सलाहकार समिति के सदस्य तथा हिन्दी साहित्य सम्मेलन, प्रयाग की कार्यसमिति के सदस्य भी रहे।
उन्होंने लंबे समय तक नामवर सिंह के प्रधान संपादकत्व में प्रकाशित होने वाली साहित्यिक पत्रिका 'आलोचना' के संपादन का दायित्व भी सँभाला। 'आलोचना' के सहस्राब्दी अंक 21 (अप्रैल-जून, 2005) से 51 (अक्टूबर-दिसम्बर 2013) तक का संपादन उन्होंने किया। इस अवधि में इस पत्रिका के अंक 28 के रूप में हजारी प्रसाद द्विवेदी पर केंद्रित तथा अंक 40 से 43 के रूप में शमशेर, अज्ञेय, केदारनाथ अग्रवाल एवं नागार्जुन पर केंद्रित महत्त्वपूर्ण विशेषांक प्रकाशित हुए।
वी आकार की घाटी

वी आकार की घाटी का नामकरण अंग्रेजी वर्णमाला के "V" अक्षर के आधार पर किया गया हैं। सर्वप्रथम नदी निम्नवर्ती कटाव द्वारा अपनी तली को गहरा करती हैं। इससे तंग व संकरी "V" आकृति की घाटी विकसित होती हैं किसके पार्श्व तीव्र ढालवाले या उत्तल होते हैं। इस प्रकार के क्षेत्रों में नदी के तीव्र ढाल पर प्रवाहित होने के कारण उसकी धारा पतली और अत्यधिक तेज होती है और अवसाद-भार वहन करने की शक्ति भी अधिक होती हैं। v आकार की घाटी का निर्माण "युवा नदी" द्वारा होता हैं।
कारगिल विजय दिवस

कारगिल विजय दिवस स्वतंत्र भारत के लिये एक महत्वपूर्ण दिवस है। इसे हर साल 26 जुलाई को मनाया जाता है। कारगिल युद्ध लगभग 60 दिनों तक चला और 26 जुलाई को उसका अंत हुआ। इसमें भारत की विजय हुई। इस दिन कारगिल युद्ध में शहीद हुए जवानों के सम्मान हेतु मनाया जाता है।
पुलवामा

भूगोल

पुलवामा 32.88°N 74.92°E निर्देशांकों पर स्थित है। यह समुद्र तल से औसतन 1,630 मी॰ (5,350 फीट) ऊँचाई पर है।

जनसांख्यिकी

भारत की जनगणना २०११ के अनुसार यहाँ की जनगणना 18,440 है जिसमें 10,070 पुरुष तथा 8,370 महिलाएँ हैं। लिंगानुपात दर 831 है जो कि राज्य दर 889 से कम है। 0-6 वर्ष के मध्य बच्चों की जनसंख्या 3,167 है जो कि नगर की कुल आबादी का 17.17% है तथा इनके मध्य लिंगानुपात दर राज्य दर 862 की तुलना में 718 है। यहाँ की साक्षरता दर 81.75% है जो कि राज्य दर 74.18% से अधिक है।

कृषि

कृषि नगर का प्रमुख व्यवसाय है। धान, वनस्पति तेल, चारा, केसर तथा दूध यहाँ के प्रमुख कृषि उत्पाद हैं। यहाँ फलों की भी खेती होती है जिसमे सेब, बादाम, अखरोट तथा चेरी प्रमुख हैं।
हिग्स बोसॉन

हिग्स बोसॉन (Higgs boson) एक मूल कण है जिसकी प्रथम परिकल्पना 1964 में दी गई और इसका प्रायोगिक सत्यापन 14 मार्च 2013 को किया गया। इस आविष्कार को एक 'यादगार' कहा गया क्योंकि इससे हिग्स क्षेत्र की पुष्टि हो गई। कण भौतिकी के मानक मॉडल द्वारा इसके अस्तित्व का अनुमान लगाया गया है। वर्तमान समय तक इस प्रकार के किसी भी कण के विद्यमान होने का ज्ञान नहीं है। हिग्स बोसॉन को कणो के द्रव्यमान या भार के लिये जिम्मेदार माना जाता है। प्रायः इसे अंतिम मूलभूत कण माना जाता है।

भौतिक विज्ञानियों द्वारा प्रयुक्त

इस मूलभूत कण का नाम मुख्यतः हिग्स बोसॉन नामक कण और हिग्स क्षेत्र नामक क्षेत्र से जुड़ा हुआ है। कुछ समय के लिए इस कण को तीन वैज्ञानिकों के नाम को संयुक्त करके बनाया गया था जो इस कण से सम्बंधित प्रथम पीआरएल (भौतिकी पत्र प्रकाशन पत्रिका) पत्र के लेखक (एंडरसन सहित) हैं, उदाहरण के लिए ब्रूट-आंगलेया-हिग्स कण, एंडरसन-हिग्स कण या आंगलेया-ब्रूट-हिग्स-गुरालनिक-किब्बले प्रक्रिया अथवा "एंडरसन-हिग्स" प्रक्रिया, "हिग्स-किब्बले" प्रक्रिया (अब्दुस सलाम द्वारा प्रदत) और "एबीईजीएचएचके'टीएच" (ABEGHHK'tH) प्रक्रिया [एंडरसन, ब्रूट, गुरालनिक, हैगन, हिग्स, किब्बले और टी हूफ़ के नाम पर] (पीटर हिग्स द्वारा प्रयुक्त)

उपनाम

हिग्स कण को वैज्ञानिक समुदाय के बाहर और मीडिया द्वारा अक्सर "ईश्वरीय कण" से सन्दर्भित किया जाता है। यह उपनाम फर्मीलैब के पूर्व निर्देशक, नोबल पुरस्कार विजेता लियोन लेडरमान की १९९३ में हिग्स कण और कण भौतिकी पर प्रकाशित पुस्तक से व्युत्पन्न हुआ जो उन्होंने सुपरकंडकटिंग सुपर कोलाइडर के निर्माण को अमेरिकी सरकार द्वारा रोके जाने के प्रसंग में लिखा था, जिसका लगभग निर्माण हो चुका था। और वह लार्ज हैड्रान कोलाइडर का प्रतियोगी था एवं अनुमानित प्रोटोन ऊर्जा 2 × 20 TeV थी। और इसे 1993 में बन्द कर दिया गया; यह पुस्तक इस पर कटाक्ष करते हुए लिखी गयी थी।
इस शब्द का मीडिया द्वारा उपयोग व्यापक जागरूकता और रूचि में योगदान के लिए हो सकता है, लेकिन कईं वैज्ञानिकों को ये नाम अनुचित लगता है, क्योंकि ये एक सनसनीखेज़ अतिशयोक्ति है और पाठकों को गुमराह करती है, इस कण का ईश्वर से कुछ लेना देना नहीं है, यह मौलिक भौतिकी में कईं खुले सवाल छोड़ देता है और ब्रह्मांड की परम उत्पत्ति की व्याख्या नहीं करता। हिग्स, जो एक नास्तिक हैं, ने इसे "ईश्वरीय कण कहने पर इसे "शर्मनाक" पाया और नाखुशी ज़ाहिर करते हुए एक २००८ के साक्षात्कार में कहा की, "यह इसका दुरुपयोग है" और कहा की, "....इससे बहुत लोग नाराज़ हो सकतें हैं"
पत्नीतला उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

पत्नीतला उपजिला बांग्लादेश के पूर्वी भाग में, राजशाही विभाग के नओगाँ जिले में स्थित है।
हर्निया

मानव शरीर के कुछ अंग शरीर के अंदर खोखले स्थानों में स्थित है। इन खोखले स्थानों को "देहगुहा" (body cavity) कहते हैं। देहगुहा चमड़े की झिल्ली से ढकी रहती है। इन गुहाओं की झिल्लियाँ कभी-कभी फट जाती हैं और अंग का कुछ भाग बाहर निकल आता है। ऐसी विकृति को हर्निया (Hernia) कहते हैं।

प्रकार

हर्निया कई प्रकार के होते हैं। साधारणत: हर्निया से हमारा आशय उदर हर्निया से ही होता है। मनुष्य हर्निया से आक्रांत है, ऐसा कहा जाता है। स्थान के अनुसार उनका वर्गीकरण किया गया है। कुछ अन्वेषकों के नाम पर भी हर्निया का नाम दिया गया है, जैसे रिक्टर हर्निया। विभिन्न स्थानों के हर्निया इस प्रकार हैं-
1. कटिप्रदेश हर्निया
2. श्रोणि गवाक्ष (obturator) हर्निया
3. उपजंघिका (perineal) हर्निया
4. नितंब (gluteal) हर्निया
5. उदर हर्निया
6. महाप्राचीरपेशी विवर हर्निया
7. नाभि हर्निया (जन्मजात, शैशव, युवावस्था में हो सकता है)
8. परानाभि हर्निया (para numblical)
9. उर्वी हर्निया, कंकनाभिका (pectineal) हर्निया भी इसी के अन्तर्गत आता है।
10. वंक्षण हर्निया (inguinal hernia) अऋज् या ऋज् हो सकता है। अऋज् हर्निया जन्मजात, शैशव या अर्जित हो सकता है। पूर्ण या अपूर्ण ऋज् हर्निया बाह्य (external) पार्श्व, नाभिस्थ स्नायु के पार्श्व से या अन्तर (internal) पार्श्व नाभिस्थ स्नायु के अंदर से अन्तरालीय और आवर्तक हर्निया भी हो सकता है। इनके अतिरिक्त फुफ्फुस के, मस्तिष्क के तथा उदरावरण के भी हर्निया होते हैं।
हर्निया में निकलने वाले अंगों के अनुसार भी हर्निया का वर्गीकरण किया गया है।

हर्निया के कारण

1. गुहा की भित्ति की दुर्बलता या कुवृद्धि। 
2. जन्म से अंग की आवरणकला के झोले में उपस्थिति। 
3. आघात या शल्यकर्मज।
प्रवर्तक (promotor) कारणों में कास, कोष्ठबद्धता, प्रसव, वर्षित पुरस्थ ग्रन्थि (prostate gland), मूत्रकृच्छता आदि के कारण उदरगुहा में नित्य दबाव बढ़ना अथवा "अन्तरंग" का स्थानभ्रष्ट होना हो सकता है। यह रोग पैतृक भी हो सकता है।

अवस्थाएँ एवं उपद्रव

(क) जिस क्रिया में विस्थापित अंग दबाव आदि से पुन: यथास्थान स्थापित किया जा सकता है वह रिड्यूसिबल (reducible) हर्निया कहलाता है।
(ख) शोथ, संकोच आदि के उपद्रवों के कारण जिस हर्निया में विस्थापित अंग पुन: यथास्थान संस्थापित न किया जा सकता हो वह इर्रिड्यूसिबल हर्निया कहलाता है।
(ग) सशोथ हर्निया।
(घ) अवरुद्ध हर्निया।
(च) स्ट्रेंग्यूलेटेड (Strangulated) हर्निया - इसमें विस्थापित अंग द्वारा सूक्ष्म ऊतकों में रुधिर परिवहन रुक जाता है।
क, को छोड़कर हर्निया की सब अवस्थाएँ कष्टसाध्य हैं। ख, घ और च अवस्था में तुरंत शल्यकर्म करना चाहिए।

लक्षण

हर्निया के स्थान पर गोल उभार होना, कुछ उतरने जैसा अनुभव होता, उभार का अंदेशा होने पर उसमें आंत्र कुंजन सुनाई देता है तथा थपथपाने पर अनुनाद सुनाई देता है।